recursal/SuperWikiNEXT-32B huggingface dataset:
**Երվանդ Փամբուքյան** (օգոստոսի 5, 1933(1933-08-05), Հալեպ), հայ պատմաբան, խմբագիր և Հայ Յեղափոխական Դաշնակցություն կուսակցության անդամ։

Կենսագրություն
--------------

Փամբուքյան ծնվել է 1933 թվականի օգոստոսին, Սիրիայի Հալեպ քաղաքում։ Միջնակարգ կրթությունը շարունակել է Հալեպի Կարեն Եպպեի հայկական միջնակարգ դպրոցում մինչև 1953 թվականը, որից հետո 1954 թվականին շարունակել է Վենետիկի Սուրբ Ղազարի հայագիտական դպրոցում։ 1954-1958 թվականին Փամբուքյանը սովորել է Բելգիայի Լյուվենի կաթոլիկ համալսարանի Հասարակական գիտությունների և քաղաքագիտության ֆակուլտետում։ 1958 թվականից սկսած նա եղել է Լիբանանի Բեյրութ քաղաքի հայոց պատմության ուսուցիչ։

Աշխատանքներ
-----------

Երվանդ Փամբուքյանը հայոց պատմություն է դասավանդել Բեյրութի այնպիսի հայկական դպրոցներում, ինչպիսիք են Համազգայինի Մելանքթոն և Հայկ Արսլանյան ճեմարանը (1958-2002), Մեծի Տանն Կիլիկիո կաթողիկոսություն հոգևոր սեմինարիան (1958-1970), Սուրեն Քանամիրյանի հայկական դպրոցը (1965-1970)։ Ուսուցչական գործունեությանը զուգընթաց նա նաև եղել է Ազդակ թերթի (1970-1978) և Համազգային հայագիտական բարձրագույն հաստատության տնօրենը (1979-2005)։

2005 թվականից սկսած Փամբուքյանը գրել և խմբագրել է հայոց պատմության դասագրքեր և այլ աշխատություններ, ինչպես նաև Նիկոլ Աղբալյանի «Ամբողջական երկեր»-ի երրորդ և չորրորդ հատորները։

Նրա հրատարակություններին են պատկանում նաև Հրաչ Տասնապետյանի «Հայ հեղափոխական շարժման և հայ հեղափոխական դաշնակցության պատմությունը», «Հայ հեղափոխական դաշնակցության կազմակերպչական կառույցը» և «Նյութեր ՀՅԴ-ի պատմության մասին» աշխատությունները։

Ծանոթագրություններ
------------------

1. 1 2 3 4 5  «Փամպուքեան Երուանդ | historyofarmenia.am.am» [The Pampukian Yervand | historyofarmenia.am]։ *History of Armenia*։ Historyofarmenia.am
2. ↑  «ՀՅԴ արխիվների 12-րդ հատորը. վարձքդ կատա՛ր, Երուանդ Փամպուքեան»։ *ANI Armenian Research Center*։ Tatoul Hakobyan։ Վերցված է 2016 թ․ հունիսի 27
**Բատիստ Ջաբիկոնի** (ֆր.՝ Baptiste Giabiconi, նոյեմբերի 9, 1989(1989-11-09), Մարինյան), ֆրանսիացի մոդել և երգիչ։ Համարվում է աշխարհի ամենաթանկ վճարվող մոդելներից մեկը։ Ներկայումս հանդիսանում է Chanel-ի, Ֆենդիի և Կարլ Լագերֆելդի պաշտոնական դեմքը։

Կենսագրություն
--------------

Բատիստ Ջաբիկոնին ծնվել է Ֆրանսիայի հարավում՝ Մարինյան քաղաքում։ Նրա ծնողները ծնունդով կորսիկացիներ են։ Մինչ մոդելային կարիերան սկսելը, հետաքրքրվել է աէրոնավտիկայով։ 2008 թվականին Ջաբիկոնին պայմանագիր է կնքել Նյու Յորքի «DNA Model Management» մոդելային գործակալության հետ։ Նույն տարում Կարլ Լագերֆելդը առաջարկեց Ջաբիկոնիին դառնալ «Chanel»-ի պաշտոնական դեմքը։ Դրանից հետո Ջաբիկոնին երկու տարի մասնակցել է Chanel-ի փակ ցուցադրություններին՝ հանդես գալով Ֆրեյա Բեհա Էրիքսենի, Լարա Սթոունի և Էբբի Լի Քերշոուի հետ։ 2010 թվականին նկարահանվել է Ռոբերտո Կավալիի գովազդային ցուցադրության համար, իսկ Կոկո Ռոշայի հետ միասին դարձել է «Coca Cola Light»-ի դեմքը։ Նա հայտնվել է նաև *«Vogue»*-ի, *«Harper’s Bazaar»*-ի, *«Elle»*-ի, *«Numero Homme»*-ի, *«V Man»*-ի, *«Marie Claire»*-ի, *«Purple»*-ի և *«L’Officiel Hommes»-ի* շապիկներին։

2010 թվականին թողարկվեց նրա դեբյուտային *«Showtime»* սինգլը, իսկ 2012 թվականի սեպտեմբերին Ջաբիկոնին թողարկել է իր առաջին *«Oxygen»* ալբոմը։ Այն ֆրանսիական չարթերում զբաղեցրել է առաջին հորիզոնականը։ 2011 թվականին մասնակցել է ֆրանսիական «Պարեր աստղերի հետ» մրցույթի երկրորդ եթերաշրջանում՝ կիսաեզրափակչում զբաղեցնելով երրորդ հորիզոնականը։ 2015 թվականի մարտի 13-ին Բատիստ Ջաբիկոնին թողարկել է դիզայներական առաջին հավաքածուն։ Հավաքածուի շապիկների վրա գրված են եղել «տղայական գրվածքներ» և Բատիստի մարմնի պատկերները։ Հավաքածուի հետ միասին, Բատիստը սկսել է բլոգ վարել, որտեղ դիզայներական խորհուրդներ է տվել նորաձևության և ոճային հավելումների վերաբերյալ։ Վերջերս Բատիստը ճանաչվել է համացանցի աստղ, ունենալով հետևորդների ամենամեծ թվաքանակը, բոլոր մոդելների մեջ։

Ծանոթագրություններ
------------------

1. 1 2  ČSFD (չեխերեն) — 2001.
2. 1 2  *Deutsche Nationalbibliothek* Record #1033152846 // Gemeinsame Normdatei (գերմ.) — 2012—2016.
3. ↑  Littlejohn Georgina (մարտի 9, 2012)։ «Ooh la la! Katy Perry linked to the world's highest paid male model Baptiste Giabiconi»։ *New York Times*։ Վերցված է 2012-03-19
4. ↑  Biography Archived 2018-11-22 at the Wayback Machine. Baptiste Giabiconi's profile on NY mag
5. ↑  LesCharts.com: Baptiste Giabiconi page
6. ↑  Манекенщик Лагерфельда - Батист Джабикони.
7. ↑  Манекенщик Карла Лагерфельда - Батист Джабикони.

Արտաքին հղումներ
----------------

* Պաշտոնական կայք էջ Archived 2014-10-16 at the Wayback Machine.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · Last.fm · ՅուԹյուբ |
|  |
| Թեմատիկ կայքեր | ČSFD · Discogs · Internet Movie Database · MusicBrainz |
|  |
| Չափորոշչային վերահսկողություն | BNF: 16689158f · GND: 1033152846 · ISNI: 0000000402292211 · SUDOC: 051633523 · VIAF: 297423079 · WorldCat VIAF: 297423079 |

 |
**Բարեգործի հուշարձան**, 2008 թվականին Կազան քաղաքի Հազարամյակի հրապարակում` Կազանի Կրեմլի պատի մոտ բացված հուշարձան, որը նվիրված է խորհրդային թաթար բարեգործ Ասգատ Գալիմզյանովին։ Բրոնզե քանդակային կոմպոզիցիայում քանդակագործ Ասյա Միննուլլինան ստեղծել է ձիուն կցված քառանիվ սայլ, որի վրա նստած են երեխաներ, իսկ սայլապանին ստեղծել է Ասգատ Գալիմզյանովի դիմագծերով։

Պատմություն
-----------

Բարերարի հուշարձանը Կազանում տեղադրվել է 2008 թվականի օգոստոսին` Թաթարստանի Հանրապետության օրվա առթիվ։ Հուշարձանի նախատիպն իրական մարդ է, Կազանի բարեգործ և բարերար, սայլապան Ասգատ Գալիմզյանովը։ Իր ողջ կյանքը նա զբաղվել է բարեգործությամբ. օգնել է մանկատներին և անօթևաններին, Չեռնոբիլի աղետից, Սպիտակի երկրաշարժից տուժածներին։

Հուշարձանը կերտել է Ասյա Միննուլլինայի գլխավորած քանդակագործների խումբը։ Բրոնզե քանդակը պատկերում է միջին տարիքի տղամարդու` աշխատանքային հագուստով և թասակով, որը բռնել է ձիու սանձից, իսկ սայլին նստած են ուրախ երեխաները։ Հուշարձանի երկարությունը գրեթե յոթ մետր է։

Հուշարձանի բացման արարողությանը ներկա է գտնվել Ասգատ Գալիմզյանովը, ինչպես նաև Թաթարստանի Հանրապետության նախագահ Մինտիմեր Շայմիևը, ով եղել է Կազանի բարեգործի հուշարձանի գաղափարի հեղինակը, և նրա ընտանիքը միջոցներ է հատկացրել դրա իրականացման համար։ Թեև քանդակն ունի իրական նախատիպ, այն նվիրված է բոլոր նրանց, ովքեր պատրաստ են անշահախնդիր օգնել մարդկանց։

Պուրակը, որտեղ տեղադրված է հուշարձանը, 2016 թվականին կոչվել է Ասգատ Գալիմզյանովի անունով։

Ծանոթագրություններ
------------------

1. ↑  Шарафутдинова Алия։ «Нищий миллионер: татарстанец живёт в бараке и отдаёт деньги бедным»։ *www.aif.ru*։ Վերցված է 2018 թ․ մայիսի 22
2. ↑  История создания памятника благотворителю в Казани
3. ↑  Памятник Благотворителю
4. ↑  Скверу у Казанского кремля присвоили имя Асгата Галимзянова
Բաղդադում **Հայաստանի դեսպանությունը** Հայաստանի դիվանագիտական ներկայացուցչությունն է Իրաքում։ Դեսպանատունը գտնվում է Բաղդադի միջազգային գոտում (Կանաչ գոտի)։

2018 թվականի նոյեմբերից Իրաքում Հայաստանի դեսպանը Հրաչյա Փոլադյանն է։

Երկկողմ հարաբերություններ
-------------------------

Հայաստանի և Իրաքի Հանրապետության միջև դիվանագիտական հարաբերությունները հաստատվել են 1992 թվականի փետրվարի 12-ին։ Հայաստանն իր դեսպանությունը Բաղդադում բացել է 2000 թվականին, իսկ Իրաքի դեսպանությունը Երևանում բացվել է 2001 թվականին։

2003 թվականի պատերազմի պատճառով Հայաստանն ու Իրաքը ընդհատել են իրենց դեսպանությունների գործունեությունը։ 2010 թվականին վերաբացվել է Բաղդադում Հայաստանի դեսպանությունը, իսկ 2012 թվականին իր գործունեությունն է սկսել Երևանում Իրաքի դեսպանությունը։

Տես նաև
-------

* Հայաստանի դիվանագիտական ներկայացուցչությունների ցանկ

Ծանոթագրություններ
------------------

1. ↑  LLC Helix Consulting։ «Ambassador - Embassy of Armenia to Iraq»։ *iraq.mfa.am* (անգլերեն)։ Վերցված է 2017-11-22
2. ↑  LLC Helix Consulting։ «Structure & Contacts - Embassy of Armenia to Iraq»։ *iraq.mfa.am* (անգլերեն)։ Վերցված է 2017-11-22
Անվան այլ կիրառումների համար տե՛ս՝ Բաղդասար Այվազյան (այլ կիրառումներ)
*Վիքիպեդիայում կան հոդվածներ Այվազյան ազգանունով այլ մարդկանց մասին։*

**Բաղդասար (Վիկտոր) Արտյոմի Այվազյան** (հունվարի 27, 1928(1928-01-27), ԽՍՀՄ - նոյեմբերի 13, 1999(1999-11-13), Պսկով, Ռուսաստան), խորհրդային թատրոնի դերասան, ՌԽՖՍՀ վաստակավոր արտիստ։

Կենսագրություն
--------------

Բաղդասար Այվազյանը ծնվել է 1928 թվականի հունվարի 27-ին։ Խաղացել է Սամարղանդի, Ստալինոգորսկի, Օրյոլի և Գոմելի թատրոններում։ 1964-1990 թվականներին աշխատել է Պսկովի Ա․ Պուշկինի անվան դրամատիկական թատրոնում։ Խաղացել է կատակերգական և սուր խարակտերային դերեր։

Մահացել է 1991 թվականի նոյեմբերի 13-ին Պսկովում, թաղված է Պսկովի Օռլեցովյան գերեզմանոցում։

Պարգևներ և մրցանակներ
---------------------

* ՌԽՖՍՀ վաստակավոր արտիստ (ապրիլի 22, 1982)

Թատերական աշխատանքներ
---------------------

| Ներկայացում | Դեր |
| --- | --- |
| Մարդը և ջենթլմենը | Ջեննարդո |
| Ինչ այն զինվորն էր, ինչ այս | Գելի Գեյ |
| Քաղքենիները | Պերչիխին |
| Բորիս Գոդունով | Յուրոդիվի |
| Կովկասի կավճե շրջան | Ազդակ |
| Պատմություն Էպիդամնում |  |
| Երեկո | Գաստրիտ |
| Անպետք իրերի ֆակուլտետ | Ստալին |

Ծանոթագրություններ
------------------

1. ↑  «Виктор Айвазян»։ *Кино-Театр.РУ*։ Վերցված է 2017-12-10

Արտաքին հղումներ
----------------

* Բաղդասար Այվազյանը pskovmir.edapskov կայքում
* Բաղդասար Այվազյան Արամի Archived 2015-02-08 at the Wayback Machine.
**Բարբարա Ռեյսաբլ Գոնսալեաս-Ալլեր** (իսպ.՝ Bárbara Reyzábal González-Aller; մարտի 29, 1982(1982-03-29), Մադրիդ, Իսպանիա, Իսպանիա), առավել հայտնի է իր բեմական **Բարեյ** անունով (իսպ. ՝ Barei), իսպանացի երգչուհի և երգերի հեղինակ։ 2016-ին Ստոկհոլմում Իսպանիան Եվրատեսիլ 2016 ամենամյա երգի մրցույթը ներկայացրեց «Say Yay!» երգով։

Կենսագրություն
--------------

Բարեյը ծնվել է 1982 թվականի մարտի 28-ին Մադրիդում։ Դեռ մանկուց ապագա երգչուհին հետաքրքրվել է երաժշտությամբ. նա սովորել է երաժշտական դպրոցում, նվագել կիթառ և դաշնամուր։

*Festival de Benidorm* փառոտոնին մասնակցելուց հետո, Բարեյը մեկնում է ԱՄՆ-ի Մայամի քաղաք, որպեսզի ձայնագրեր իր սեփական երգերը։ Իր առաջին ստուդիական ալբոմն ուներ "Billete para no volver" անվանումը, որը թողարել է 2011 թվականին։

2012 թվականինին երգչուհին վերադառնում է Իսպանիա։ Նա որոշում է ապագայում իր երգերը գրել էմիայն անգլերեն, քանի որ, կատարելով հենց այնպիսի երգեր, նա զգում է իրեն ավելի հանգիստ։ Բարեյը ընտրում է *Single a Single* (*Սինգլը սինգլի համար) մեթոդը*, որպեսզի շարունակի իր երաժշտական կարիերան և յուրաքանչյուր երեք ամիս մեկ թողարկում է նոր երգ։

2015 թվականին թողարկում է իր երկրորդ «Throw the Dice» ալբոմը։

2016 թվականինին երգչուհի հաղթում է ազգային ընտրական մրցաշարում և նույն թվականին "Եվրատեսիլ 2016 երգի մրցույթում Իսպանիային ներկայացնում երգով «Say Yay!» երգով։

Սկավառակագրություն
------------------

### Ստուդիական ալբոմներ

* «Billete para no volver» (2011)
* «Throw the Dice» (2015)

### Սինգլներ

* «Foolish Nana» (2013)
* «Throw the Dice» (2015)
* «You Fill Me Up» (2015)
* «Another’S Life» (2015)
* «Time to Fight» (2015)
* «Say Yay!»(2016)

Ծանոթագրություններ
------------------

1. 1 2
2. 1 2  Discogs — 2000.
3. ↑  «Eurovisión 2016: ¡Escucha el #euroavances de las canciones de los aspirantes!» [Eurovision 2016 listen to the #euroavances of would-be 2016 Eurovision songs!]։ *RTVE* (Spanish)։ հունվարի 19, 2016։ Վերցված է փետրվարի 2, 2016
4. ↑  Escudero Victor։ «Barei to represent Spain in Stockholm!»։ *Eurovision.tv*։ Վերցված է փետրվարի 2, 2016

Արտաքին հղումներ
----------------

* Երգչուհու ֆեյսբուքյան էջը

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Deezer · Ինստագրամ · Last.fm · Spotify · Յանդեքս երաժշտություն |
|  |
| Թեմատիկ կայքեր | Discogs · Internet Movie Database · MusicBrainz |
|  |
| Չափորոշչային վերահսկողություն | BNE: XX5107741, XX4701956 · ISNI: 0000000118424299 · VIAF: 172154674, 169529147 · WorldCat VIAF: 172154674, 169529147 |

 |
«**Սեքսի մասին այն ամենը, ինչ միշտ ցանկացել եք իմանալ\* (\*բայց չեք համարձակվել հարցնել)**» (անգլ.՝ Everything You Always Wanted to Know About Sex\* (\*But Were Afraid to Ask)), ամերիկացի հոգեբույժ և գրող Դեյվիդ Ռուբենի գիրք, որը լույս է տեսել 1969 թվականի հունիսին (նորացված տարբերակը հրատարակվել է 1999 թվականին)։ Դա սեքսի առաջին ձեռնարկներից մեկն էր, որը 1960-ական թվականներին զանգվածային մշակույթի մեջ է մտել և խորը ազդեցություն ունեցել սեռական դաստիարակության և սեքսի նկատմամբ վերաբերմունքի ազատականացման վրա։ Այն իր դարաշրջանի ամենահայտնի գիտահանրամատչելի գիրքն էր, որը դարձել է ժամանակակից Ամերիկայի սեռական հեղափոխության մի մասը[*փա՞ստ*]։

Գիրքը դարձել է թիվ 1 բեսթսելլեր աշխարհի 51 երկրում և ընթերցվել է ավելի քան 100 միլիոն մարդկանց կողմից։ 1972 թվականին այն նմանակվել է Վուդի Ալենի կողմից համանուն կատակերգական ֆիլմում և կինոքննադատների բարեհաճ արձագանքի է արժանացել։

Գիրքը մեծ տպավորություն է թողել։ Այն բարեհաճ ակնարկներ է ստացել Նյու Յորք Թայմս և Լայֆ ամսագիրների կողմից, և զանգվածային գրքային շրջագայությունից հետո 55 շաբաթ շարունակ զբաղեցրել է Նյու Յորք Թայմսի բեսթսելլերների ցանկի առաջին հորիզոնականը։ Ռուբենը հայտնի է դարձել՝ մասնակցելով Ջոնի Քարսոնի հետ երեկոյան շոուին։ Չնայած գրքի ժողովրդականությանը՝ այն քննադատներին գրավում էր ինչպես կլինիկական աշխարհում, այնպես էլ հասարակությունում։ ԼԳԲՏ համայնքը հակադարձել է գրքում համասեռականության բացասական նկարագրություններին (օրինակ՝ Ռուբենը գրել է, որ գեյերը «փորձում են խնդիրը լուծել միայն կիսով չափ», իսկ լեսբիականության մասին գրվել է մարմնավաճառության բաժնի կարճ քննարկման մեջ)։ 1972 թվականին Փլեյբոյ ամսագիրը հոդված է հրապարակել, որն իբր բացահայտում է գրքի 100 սխալները։

Ռուբենը գրել է նորացված տարբերակը, որը հրապարակվել է 30 տարի անց՝ 1999 թվականին։ Մասնավորապես, արդիականացվել և թարմացվել են նրա տեսակետները համասեռականության, աբորտների և պոռնոգրաֆիայի մասին։

Ծանոթագրություններ
------------------

1. ↑  Ռուբեն Դեյվիդ (2005)։ *Սեքսի մասին այն ամենը ինչ միշտ ցանկացել եք իմանալ, բայց չեք համարձակվել հարցնել*։ Երևան: Գիտանք։ ISBN 978-99930-963-7-5  `|translator-last=` պարամետրը գոյություն չունի (օգնություն); `|translator-first=` պարամետրը գոյություն չունի (օգնություն)
2. 1 2  CNN - Sex doctor David Reuben is back with some new advice February 5, 1999. Retrieved 7 March 2015.
3. ↑  «Everything You Always Wanted to Know About Sex, Movie Reviews»։ Rotten Tomatoes։ Վերցված է January 23, 2012
4. ↑  «EVERYTHING YOU ALWAYS WANTED TO KNOW ABOUT DR. DAVID REUBEN\*»։ *chicagotribune.com*
5. ↑  Vinciguerra Thomas (21 March 1999)։ «Word for Word / A Sex Manual, Then and Now; Everything You Ever Wanted to Know About Changing With the Times\*»։ *The New York Times*

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | OCLC |
|  |
| Բառարաններ և հանրագիտարաններ | Բրիտանիկա |

 |
**Վեբ սերիալ** (անգլ. Web series), սերիալների մի տեսակ, որը թողարկվում է համացանցում, սակայն հետագայում հնարավոր է հայտնվի հեռուստատեսությունում։ Մեկ սերիան հաճախ անվանում են վեբ սերիա։

Նկարագրություն
--------------

Այս ժանրի սերիալների հայտնիությունը վերջին ժամանակներում աճում է, չնայած նրան, որ հայեցակարգը նոր չէ։ Առաջին վեբ սերիալը ստեղծել է ամերիկացի պրոդյուսեր Սքոթ Զաքարին 1995 թվականին, այն անվանվել է՝ «Homicide: Second Shift»: Վեբ սերիալների ինտենսիվ արտադրությունը սկսվել է 1997 թվականին, սակայն ավելի ուշ դադարեցվել է ֆինանսական և տեխնոլոգիական սահմանափակուման պատճառով։

Վեբ սերիալների հայտնիության աճի պատճառներ կարելի է համարել համացանցի հասանելիությունը և հոսքային հոլովակների տեխնոլոգիաների բարելավվումը։ Սա հնարավորություն է տվել անկախ արտադրողներին ստեղծել ցածր բյուջետային ֆիլմեր և սերիալներ և համացանցի միջոցով տարածել դրանք։ Վերջին շրջանում նույնիսկ խոշոր հեռուստաընկերությունները օգտագործում են համացանցը՝ որպես իրենց հեռուստատեսային շոուների տարածման, ինչպես նաև համացանցի համար զանգվածային տեղեկությունների և շոուների մշակման միջոց։

Վեբ սերիալները ամենից հաճախ սիրողական են համարվում, սակայն կան նաև պրոֆեսիոնալներ, օրինակ «Վարորդներ» («Drivers»), որտեղ մասնակցություն է ունեցել Մակոլեյ Կալկինը։

Պատմություն
-----------

2004-2006 թվականներին հայտնիություն են ձեռք բերել մի քանի անկախ վեբ սերիալներ, մասնավորապես Rooster Teeth Productions ընկերության կողմից ստեղծված «Կարմիրները ընդդեմ Կապույտների» սերիալը, որը համարվում է ամենաերկարատև վեբ սերիալը։ Սերիալները, որոնք հիմնականում տարածվում են այնպիսի տեսանյութերի հոսթինգների միջոցով, ինչպիսիք են՝ ՅուԹյուբ, RuTube, Vimeo, ինչպես նաև սոցիալական ցանցերի միջոցով։ «Կարմիրները ընդդեմ Կապույտների» սերիալը դիտել են ավելի քան 100 միլիոն օգտատերեր։ «Սեմի յոթ ընկերները» սերիալը, որը թողարկվել է 2006 թվականի ամռանը, առաջադևվել է «Էմմի» մրցանակաբաշխությունում և արգելվել է համացանցում, քանի որ սերիալի հեղինակային իրավունքները ձեռք է բերել Մայքլ Այսները։ Վեբ սերիալները արտադրվում և հաջողություն են ունենում ոչ միայն ԱՄՆ-ում, այլ նաև նախկին սովետական երկրներում, օրինակ, «Mr. Freeman» սերիալը The Best of Blogs միջազգային մրցույթի ժամանակ ճանաչվել է «Լավագույն վիդեոբլոգ», իսկ մանկական «Ծիծաղի ավտոբուս» սքեչը հաղթել է «Рыбий Глаз» 11-րդ միջազգային կինոփառատոնի «Սինեմա» անվանակարգում։ 2017 թվականին Ռուսաստանը գործարկել է վեբ սերիալներին նվիրված առաջին ռեսուրսը՝ The Digital Reporter-ը։

Տես նաև
-------

* Համացանցային մեմ

Ծանոթագրություններ
------------------

1. ↑   (հայերեն) *:DRYVRS Ep. 1 "Just Me In The House By Myself" starring Macaulay Culkin & Jack Dishel*, վերցված է 2019-12-16
2. ↑  «В число лучших блогов в мире вошли три русскоязычных дневника»։ *lenta.ru*։ Վերցված է 2019-12-16
3. ↑  Митрофанова Екатерина (2009-10-28)։ «Южная Корея ждёт «Рыбий глаз»»։ *irk.aif.ru*։ Վերցված է 2019-12-16
**Դանիել Լևի**, (անգլ.՝ Daniel Levy, փետրվարի 8, 1962(1962-02-08), Էսեքս, Անգլիա, Միացյալ Թագավորություն), բրիտանացի գործարար, Անգլիայի Պրեմիեր Լիգայում հանդես եկող «Տոտտենհեմ Հոտսպուր» ֆուտբոլային ակումբի նախագահ 2001 թվականից։

Գործունեություն
---------------

Լևին ծնվել է Մեծ Բրիտանիայի Էսսեքս կոմսությունում։ Նա Անգլիայի ազգային ներդրումային ընկերության գործադիր տնօրենն է։ Լևին 2001 թվականին «Տոտտենհեմ Հոտսպուրի» նախագահի պաշտոնում փոխարինեց Ալան Շուգարին։ Լևին շոտլանդական «Ռեյնջերս» ակումբի նախկին տնօրենն է։ Իր ղեկավարած «ENIC Group»-ը զբաղվում է ֆուտբոլային, ժամանցային և մեդիա գործունեությամբ։

Անձնական կյանք
--------------

Լևին ամուսնացած է Թրեյսիի հետ, և ունի չորս երեխա՝ Ջոշուա, Օլիվեր, Քլո և Գաբրիել։ Նա «Տոտտենհեմի» երկրպագու է մանկուց։

Ծանոթագրություններ
------------------

1. 1 2
2. ↑  «Daniel Levy's genius has given Spurs a chance to finally rein in rivals Arsenal»։ independent.co.uk։ դեկտեմբերի 1, 2015
3. ↑  «Murray returns as chairman»։ *BBC Sport* (BBC)։ օգոստոսի 27, 2004։ Վերցված է մարտի 8, 2012
4. ↑  «Daniel Levy: The toughest negotiator in football»։ Daily Express։ սեպտեմբերի 8, 2013

Արտաքին հղումներ
----------------

* Լևին Տոտտենհեմի պաշտոնական կայքում (անգլ.)
* Standard hits back at Spurs ban (անգլ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu |
|  |
| Չափորոշչային վերահսկողություն | NUKAT: n2005091000 |

 |
**Գլաբելլար ռեֆլեքսը** (լատին․՝ glabellar reflex), որը հայտնի է նաև որպես "գլաբելային մակերեսի վրա թակելու նշան", պարզունակ ռեֆլեքս է, որն առաջանում է քթի վերևում և հոնքերի արանքում ճակատի հարթ մասի վրա կրկնվող թակելու արդյունքում։

Մարդիկ արձագանքում են առաջին մի քանի հպումներին՝ թարթելով։ Եթե ​​գործողությունը շարունակվի, ճանաչողական առումով անձեռնմխելի անհատների մոտ դա կհանգեցնի սովորության և հետևաբար թարթելու կասեցմանը։ Եթե ​​փոխարենը թարթումը շարունակվում է թակելու հետ մեկտեղ, սա հայտնի է որպես Մայերսոնի նշան, այն հաճախ նկատվում է Պարկինսոնի հիվանդությամբ տառապող մարդկանց մոտ։

Աֆերենտ զգայական ուղիներով ազդանշանները եռվորյակ նյարդով փոխանցվում են ուղեղի ցողուն, էֆերենտ ազդանշանները դիմային նյարդի միջոցով գնում են դեպի աչքի օղակաձև մկանը, ինչը հանգեցնում է մկանների ռեֆլեքսային կծկման՝ առաջացնելով թարթում։

Այս ռեֆլեքսն առաջին անգամ հայտնաբերել է Ուոքեր Օվերենդը։

Տես նաև
-------

* Գլաբելլա

Ծանոթագրություններ
------------------

1. ↑  Talley Nicholas (2018)։ *Clinical examination : a systematic guide to physical diagnosis*։ Chatswood, N.S.W: Elsevier Australia։ էջ 599։ ISBN 978-0-7295-4259-3։ OCLC 988941211
2. ↑  Salloway Stephen P. (2011 թ․ հունվարի 1)։ «Glabellar Reflex»։ in Kreutzer Jeffrey S. DeLuca John, Caplan Bruce։ *Encyclopedia of Clinical Neuropsychology* (անգլերեն)։ Springer New York։ էջ 1149։ ISBN 9780387799476։ doi:10.1007/978-0-387-79948-3\_1897
3. ↑  Vreeling Fred W, Verhey Frans R J, Houx Peter J, Jolles Jellemer (1993)։ «Primitive reflexes in Parkinson's disease»։ *Journal of Neurology, Neurosurgery, and Psychiatry* **56** (12): 1323–1326։ PMC 1015384։ PMID 8270937։ doi:10.1136/jnnp.56.12.1323
4. ↑  Overend Walker (1896)։ «Preliminary Note on a New Cranial Reflex»։ *The Lancet* **147** (3784): 619։ doi:10.1016/S0140-6736(01)93291-X
**Զբոսանք**, Էդգար Շահինի նկարներից, որը ներկայացնում է այգում կառքերով զբոսանքի դուրս եկած հարուստ դասի ներկայացուցիչներին։

Նկարագրություն
--------------

Այգում զբոսնող կառքերի ֆոնի վրա մեծ մասշտաբով առանձնացված է կառքերից մեկը, որի մեջ տիրաբար բազմել է շքեղ, սպիտակ զգեստով ոմն երիտասարդ ազնվական կին։ Շահինը օբյեկտիվորեն է պատկերել իրադրությունը` տիպար ընտրելով վայելչատես արտաքինով, փափկասուն կյանքով ապրած անձնավորության՝ շքեղ կառքում բազմած։ Կառքին լծված են ընտիր, գեղեցիկ ձիեր, որոնց վարում է մոդայիկ համազգեստով կառապանը։

Շահինը ստեղծել է գեղեցիկ պատկեր։ Մեծ ճաշակով, գրեթե աննկատելի նուրբ գծերով է պատկերված կնոջ սպիտակ զգեստը, որն ուժեղ հակադրումով ընդգծվում է սև կառքի ֆոնին՝ շքեղություն տալով պատկերին։ Կնոջ դեմքը մշակված է մանրամասնորեն.այն թեպետ գեղեցիկ է, բայց թվում է անբովանդակալի, անհոգ, անաշխատ կյանքով ապրող սեթևեթ կնոջ էությանը բնորոշ նկարագրով։

Պատկերը միտումնավոր կերպով բացահայտում է հասարակության ունևոր և չքավոր խավի մեջ գոյություն ունեցող հսկայական անջրպետը։ Շահինը հետաքրքրություն է ցուցաբերել Փարիզի ունևոր դասի կյանքի նկատմամբ՝ պատկերելով առանձին դրվագ, որը ներկայացնում է առավելապես զբոսանքի, ժամանցի տեսարան։

Քննադատների արձագանքները
------------------------

Շահինը հնարամտություն ունի հայտնաբերելու օֆորտի հնարավորությունները։ Սևի ու սպիտակի ներդաշնակումը հասցված է վիրտուոզության։ Նշանավոր քննադատ Գյուստավ Ժեֆռուան նշում է.«Ինքնատիպ փորագրություններու մեջ Շահինի օֆորտները չոր ասեղով բոլորովին ինքնուրույն տեղ կը գրավեն գծվածքի որոշակիությամբ, ձևի ամփոփումով, սևի ու սպիտակի ճիշտ բաշխումով։ Արվեստագետը ոչ միայն ճարտար է պղինձը փորելու և ուզածի պես գործածելու, այլև գիտե տեսնել ու տեսածը ցույց տալ։ Կարող է հանդիսանում դեմքերն ու տեսարանները խուզարկել և մեր հայեցողությանը ընծայել այն նուրբ և ուշագրավ պատկերները, որոնք հաջողված են եղել»։
Գյուստավ Քանը ասում է․ «Շահինը մեկն է այն մեծ վարպետներից, որոնք գույն են ստեղծում գծանկարի ուժով , սև ու սպիտակի պարզ խաղերով։ Նա կատարելագործության հասցրեց չոր ասեղի տեխնիկան, և ոչ մի գույն չի հասնի վիբրացիայի այն կատարելությանը, որին Շահինը հասել է գծանկարի միջոցով»։

Ծանոթագրություններ
------------------

1. ↑  «Շահին Էդգար Պետրոսի | Զբոսանք (ինվենտար համար` 15660) - Database - Collection - National Gallery of Armenia»։ *www.gallery.am*։ Վերցված է 2019-04-24
2. ↑  Եղիշե Մարտկյան, Հայկական կերպարվեստի պատմություն, Երևան, 1987
**Ժամանակակից կրոնական արվեստի հավաքածու** (իտալ.՝ Collezione d'arte religiosa moderna), ժամանակակից կրոնական արվեստի պատկերասրահ Վատիկանում, որը բացվել է 1973 թվականին։

Պատմություն
-----------

Հավաքածուն ստեղծվել է Հռոմի պապ Պողոս VI-ի ցուցումով։ Հավաքածուի առաջին 30 նկարները (1956-1957) սկզբնապես գտնվել են Վատիկանի պատկերասրահում։ Այնուհետև հավաքածուի մի մասը տեղավորվել է Բորջայի հարկաբաժիններում։

 Վինսենթ վան Գոգ. Պիետա, 1889 թվական
55 ցուցասրահներում ներկայացված են ժամանակակից արվեստի գործեր՝ գեղանկարչություն, քանդակ, կիրառական արվեստ, գրաֆիկա, վիտրաժներ, որոնք նկարիչներն ու հավաքորդները նվիրել են Վատիկանին։ Վաղ հավաքածուն պարունակում էր Էլ Գրեկոյի, Սիմոնե Մարտինիի, Տոսիի, Մանչինիի և այլոց ստեղծագործությունները։

Հավաքածուի ֆոնդերում ներառված են ամբողջ աշխարհի նկարիչների շուրջ 800 ստեղծագործություններ։ Նրանց թվում են Օգյուստ Ռոդենը, Անրի Մատիսը (*«Տիրամայրը երեխայի հետ»*), Վինսենթ վան Գոգը (*«Պիետա»*), Մորիս Դենին, Սալվադոր Դալին, Պաուլ Կլեեն, Էռնստ Բառլախը, Մաքս Բեքմանը, Մարկ Շագալը (*«Քրիստոսն ու նկարիչը»*), Օտտո Դիքսը, Օսկար Կոկոշկան, Պաբլո Պիկասոն, Խոսե Դավիդ Սիկեյրոսը, Օդիլոն Ռեդոնը, Մորիս Ուտրիլլոն, Վասիլի Կանդինսկին, Ժորժ Բրաքը, Ամեդեո Մոդիլիանին, Ռենատո Գուտտուզոն, Ջակոմո Բալլան, Բեռնար Բյուֆեն, Ջորջո դե Կիրիկոն, Ջորջո Մորանդին, Ժորժ Ռուոն (*«Աշունը Նազարեթում»*), Էդուարդո Չիլիդան, Ֆրենսիս Բեկոնը, Ջակոմո Մանցուն, Ալֆրեդ Մանեսիեն և այլք։

Ծանոթագրություններ
------------------

1. 1 2 3  «Коллекция современного религиозного искусства - фото, описание, как добраться»։ *rukivnogi.com* (ռուսերեն)։ Վերցված է 2021 թ․ մայիսի 15
2. 1 2  newrosinka։ «✈️ Музеи Ватикана: Ватиканская пинакотека, музей Кьярамонти, Исторический музей, Коллекция современного религиозного искусства» (ru-RU)։ Վերցված է 2021 թ․ մայիսի 15

Գրականություն
-------------

* *Pomella, Andrea* Vatikanische Museen. — Vatikan: Italia Editrice, 2007. — ISBN 978-3-7954-1947-9

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000121045281 · LCCN: n83212927 · VIAF: 122618906 · WorldCat VIAF: 122618906 |

 |
**Զընգ Զընգ** (անգլ.՝ Tinker Bell, Tink), փերի Ջեյմս Մեթյու Բարրիի «Փիթր Փեն» հեքիաթից։ Զընգ Զընգը համարվում է ամենահայտնի հեքիաթային փերիներից մեկը։ Զընգ Զընգի հասակը 13 սմ է։

Զընգ Զընգ փերիի նկարագրություն
------------------------------

Զընգ Զընգը այն փերիների հեղինակն է, ովքեր սիրում են նորոգել տարբեր իրեր, և դրանից էլ բխում է իր անունը՝ Tinker Bell։ Զընգ Զընգի բնավորությունը երբեմն այսպիսին էր՝ հիշաչար, բայց Փիթր Փենի համար նա առաջին ընկերուհին էր և օգնականը։ Ինչպես բոլոր փերիները, Դինը նույնպես կարող էր մահանալ այն ժամանակ, երբ բոլորը դադարեն հավատալ փերիների գոյությանը։

Զընգ Զընգի դերը էկրանավորել են՝ Վիրջինյա Բրաուն Ֆեյրը (Գերբերա Բրենոնայի ֆիլմ, «Փիթր Փեն», 1924), Եկատերինա Չերչենկո (խորհրդային ֆիլմ «Փիթր Փեն», 1987), Ջուլիա Ռոբերտս (Ստիվեն Սպիլբերգի «Նավապետ Հուկ» ֆիլմը, 1991) և Լյուդիվան Սանյե («Փիթր Փեն» ֆիլմ, 2003), Ռուզ ՄակԻվեր («Մի անգամ հեքիաթում», 2013)։

1953 թվականին հեռարձակվել է Ուոլթ Դիսնեյի «Փիթր Փեն» մուլտֆիլմը։ Շատերը համոզված են, որ Դիսնեյը Զընգ Զընգին կերպարանավորել է Մերիլին Մոնրոյի նմանությամբ։ Սակայն մի անգամ Դիսնեյը խոստովանել է, որ Զընգ Զընգի նախատիպը Մարգարեթ Քերրին էր, քանի որ այն ժամանակ երբ ստեղծվում էր «Փիթր Փեն» մուլտֆիլմը, Մերիլին Մոնրոյին գրեթե ոչ ոք չէր ճանաչում։

Զընգ Զընգի բրոնզե արձանը գտնվում է Լոնդոնում։ Արձանի հեղինակը Դայերմունդ Բայրուն ՕԿոնորն է, ով այն ստեղծել է Գրեյթ Օրմոնդ Սթրիթ մանկական հիվանդանոցի խնդրանքով։ Զընգ Զընգի արձանիկը կանգնեցվել է ավելի ուշ, քան Փիթր Փենինը։ Այդ քանդակի չափերն են՝ 24 սմ (թևերի չափսեր) և 18 սմ (բարձրություն)։ Այն Լոնդոնում գտնվող ամենափոքր արձանիկն է։ Մինի արձանիկի բացումը կայացել է 2005 թվականի սեպտեմբերի 29-ին։

Զընգ Զընգը Դիսնեյի մուլտֆիլմերում
---------------------------------

* Փիթր Փեն
* Փիթր Փեն 2։ Վերադարձ Նևերլենդ
* Զընգ-զընգ փերին
* Փերիները։ Կորած գանձը
* Փերիները։ Կախարդական փրկությունը
* Փերիները։ Հրեշի առասպելը

Ծանոթագրություններ
------------------

1. ↑  «Фея Динь-Динь»։ *disney.ru*։ Վերցված է 2018-02-27

Արտաքին հղումներ
----------------

* փերիներ
* Tinker Bell(անգլ.) *Internet Movie Database* կայքում:

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: nb2015005985 · NLA: 63224973 · VIAF: 315181003 · WorldCat VIAF: 315181003 |

 |
**Հմայակ Կոնստանտինի Հովհաննիսյան** (ապրիլի 8, 1960(1960-04-08), Երևան, Հայկական ԽՍՀ, ԽՍՀՄ), քաղաքական գործիչ, Հայաստանի Ազգային ժողովի նախկին պատգամավոր,

Կենսագրություն
--------------

Հմայակ Հովհաննիսյանը ծնվել է 1960 թվականի ապրիլի 8-ին Երևանում։ 1982 թվականին ավարտել է Մոսկվայի Միխայիլ Լոմոնոսովի անվան պետական համալսարանը։ Ստացել է փիլիսոփայի որակավորումը։ Եղել է քաղաքագետ, փիլիսոփայական գիտությունների թեկնածու, քաղաքագիտության դոկտոր։ 1982-1986 թվականներին սովորել է Մոսկվայի պետհամալսարանի ասպիրանտուրայում։ 1986-1988 թվականներին աշխատել է Մոսկվայի հասարակական գիտությունների ակադեմիայում, 1988-1992 թվականներին ԵՊՀ փիլիսոփայության և սոցիոլոգիայի ֆակուլտետում եղել է ավագ գիտաշխատող, ապա առաջատար գիտաշխատող։ 1991 թվականին եղել է Հայաստանի քաղաքագետների միության նախագահ, իսկ 1994-1998 թվականներին որպես հրավիրված մասնագետ, աշխատել է ՌԴ Պետդումայի Անդրկովկասի հանրապետությունների գծով գլխավոր փորձագետ։

1999-2003 թվականներին եղել է Ազգային Ժողովի պատգամավոր («Միասնություն» դաշինքի համամասնական ընտրացուցակով)։ Եղել է Ազգային Ժողովի արտաքին հարաբերությունների մշտական հանձնաժողովի անդամ։ Եղել է «Միասնություն» խմբակցության անդամ, ապա խմբակցություններում և պատգամավորական խմբերում չի ընդգրկվել, այնուհետև եղել է Ագրարային-արդյունաբերական ժողովրդական միավորում պատգամավորական խմբի ղեկավար։ 2003 թվականի մայիսի 25-ին ընտրվել է Ազգային Ժողովի պատգամավոր ԱՄ կուսակցության համամասնական ընտրացուցակով։ Եղել է Ազգային Ժողովի արտաքին հարաբերությունների մշտական հանձնաժողովի անդամ։ Եղել է ԱՄ խմբակցության անդամ, 2004 թվականի մարտից խմբակցություններում և պատգամավորական խմբում ընդգրկված չէ։ Ոչ մի կուսակցության չի պատկանում։

Անձնական կյանք
--------------

Ամուրի է։

Ծանոթագրություններ
------------------

1. ↑  «National Assembly of Armenia | Official Web Site | parliament.am»։ *www.parliament.am*։ Վերցված է 2021-06-24
2. ↑  «Оганесян Амаяк Константинович — Энциклопедия фонда «Хайазг»»։ *ru.hayazg.info*։ Վերցված է 2021-06-24
3. ↑  Ереван Амаяк Константинович Ованнисян арм Հմայակ Հովհաննիսյան Армянский политик Дата рождения: 8 апреля 1960Место рождения:, ССР Армянская։ «Ованнисян, Амаяк Константинович - это... Что такое Ованнисян, Амаяк Константинович?»։ *Словари и энциклопедии на Академике* (ռուսերեն)։ Վերցված է 2021-06-24

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հայաստանի Ազգային ժողով · Հայաստանի Ազգային ժողով |

 |
**Ուիստին Աբելա** (անգլ.՝ Wistin Abela, հոկտեմբերի 19, 1933(1933-10-19), Զեյթուն (Մալթա), Մալթա, Մեծ Բրիտանիայի թագավորություն - հունվարի 20, 2014(2014-01-20), Զեյթուն (Մալթա), Մալթա), մալթացի քաղաքական գործիչ, վարչապետի տեղակալ (1981—1982), ֆինանսների նախարար (1983—1987)։

Կենսագրություն
--------------

1966-1996 թվականներին Աբելան Մալթայի խորհրդարանի անդամ էր։ 1971 թվականին նա նշանակվել է վարչապետ Դոմինիկ Մինտոֆին կից ֆինանսների գծով խորհրդարանական քարտուղար, 1974 թվականին՝ զարգացման նախարար, իսկ 1976 թվականին՝ էներգետիկայի, նավահանգիստների և հեռահաղորդակցության պատասխանատու։

1981-1982 թվականներին եղել է Մալթայի փոխվարչապետ, Լեյբորիստական կուսակցության փոխնախագահ, ապա՝ մինչև 1987 թվականը՝ ֆինանսների նախարար։ 1987-1992 թվականներին եղել է ընդդիմություն, եղել է զինված ուժերի և էներգետիկայի նախարարը ստվերային կառավարությունում։

1959 թվականին Ուեսթին Աբելան ամուսնացել է Քեթրին Աբելի հետ, զույգը երեք երեխա ունի՝ Մարջան, Կարմելինա և Լիցիա։

Ծանոթագրություններ
------------------

1. 1 2 3 4 5  «Wistin Abela, former Labour minister, passes away» (անգլերեն)։ www.maltatoday.com.mt։ հունվարի 20, 2014։ Վերցված է 2014-01-27
2. 1 2  «Former Minister Wistin Abela passes away» (անգլերեն)։ www.independent.com.mt։ հունվարի 20, 2014։ Վերցված է 2014-01-27
3. 1 2 3  «Wistin Abela, former Deputy PM passes away» (անգլերեն)։ maltastar.com։ Վերցված է 2014-01-27
4. ↑  «Wistin Abela funeral held in Zejtun» (անգլերեն)։ timesofmalta.com։ հունվարի 22, 2014։ Վերցված է 2014-01-27
5. ↑  «Għada jsir il-funeral fiż-Żejtun tal-eks Ministru Abela» (մալթայերեն)։ www.tvm.com.mt։ 20 Ta' Jannar, 2014։ Վերցված է 2014-01-27
**Դարյա Անդրեևնա Դենիսովա** (ուկրաիներեն՝ Дарія Андріївна Денисова, հուլիսի 19, 1989(1989-07-19), Խարկով, Ուկրաինական ԽՍՀ, ԽՍՀՄ), ուկրաինացի նկարչուհի, գեղանկարիչ, երեխաների և տարեցների համար գրքերի նկարազարդող, Ուկրաինայի նկարիչների ազգային միության վաստակավոր անդամ։

Կենսագրություն
--------------

Դարյա Դենիսովան ծնվել է 1989 թվականի հուլիսի 19-ին ստեղծագործող մարդկանց ընտանիքում։ Հայրը՝ Անդրեյ Վադիմովիչ Դենիսովը, նկարիչ-մոնումենտալիստ է, մայրը՝ Սվետլանա Վիկտորովնա Դենիսովան, մասնագիտությամբ ճարտարապետ է, ներկայումս ղեկավարում է մանկական արտ-ստուդիա։ Մանկությունից Դարիան ձգտել է դրսևորել իր գեղարվեստական ընդունակությունները։ 15 տարեկանից նա դառնում է գեղարվեստի ակադեմիային կից արվեստի մասնագիտացված լիցեյի ուսանող, 22 տարեկանում կարմիր դիպլոմով ավարտում է Խարկովի գեղարվեստի ինստիտուտը։ 2015 թվականից Ուկրաինայի երիտասարդ նկարիչների միության անդամ է։

### Կրթություն

2004-2006 թթ. սովորել է Գեղարվեստի ակադեմիային կից արվեստի մասնագիտացված լիցեյում։ 2006-2012 թթ. սովորել է Խարկովի դիզայնի և արվեստի պետական ակադեմիայում։ 2015 թվականից համարվում է Ուկրաինայի նկարիչների միությանը կից երիտասարդ նկարիչների ընկերակցության անդամ։

Ստեղծագործություն
-----------------

Նկարչուհու կտավները ցուցադրվում են Ուկրաինայի, Ռուսաստանի, Եվրոպայի, ԱՄՆ-ի, Հնդկաստանի և Իսրայելի ցուցահանդեսներում, պատկերասրահներում և մասնավոր հավաքածուներում։ Դարիայի ստեղծագործությունների հաճախակի հյուրն են կատուները։ Իր ոճը Դարիան կոչում է «Երջանիկ գեղանկար» (կամ «Հեփի արտ» անգլ.՝ Happy Art երջանկ արվեստ), իսկ ստեղծագործությունների կերտմանը Դարիային ոգեշնչում էին հեռավոր ճամփորդությունները և ընտանեկան միջավայրը։ Դեռևս մանկական տարիներից նկարչուհին տարբեր ոճերի և տեխնիկայի փորձարարություններ էր իրականացնում, նույնիսկ մասնակցել է ուղղափառ եկեղեցու որմնանկարների ստեղծմանը։ Ամուսնու հետ միասին Դարիան այցելում է ԱՄՆ, Իսպանիա, Կամբոջա, Թայլանդ, Շրի-Լանկա, Չեռնոգորիա, Սերբիա, Բոսնիա և Հերցոգովինա և այլ երկրներ։ Յուրաքանչյուր ճամփորդություն ոգեշնչում էր կտավների նոր հավաքածուների ստեղծմանը, որոնք նկարչուհին պարբերաբար ցուցադրության էր ներկայացնում ինչպես Ուկրաինայում, այնպես էլ նրա սահմաններից դուրս։

Ծանոթագրություններ
------------------

1. ↑  Художница признается в любви Индии и Черногории: выставка в харьковской галерее
2. ↑  «Airport october 2016»։ *Issuu* (անգլերեն)։ Վերցված է 2018 թ․ հունվարի 30
3. ↑  Красавица из Харькова рисует счастливые картины

Արտաքին հղումներ
----------------

* Պաշտոնական կայք Archived 2019-11-17 at the Wayback Machine.
**Գլորիա Կալերո Սիեռա** (իսպ.՝ Gloria Calero Sierra), 1906 - 1990), մեքսիկացի նկարչուհի։ Մեքսիկացի նկարիչ, փորագրող, քանդակագործ Ֆեդերիկո Կանտու Գարսայի կինը։ Նրա աշխատանքներն իրենց վրա են կրում սյուրռեալիզմի և մեքսիակական որմնանկարչության ազդեցությունը։

Կենսագրություն
--------------

Կալերոն ծնվել է 1906 թվականին, Պորֆիրո Դիասի կառավարման օրոք, լիբերալ և լավ կապեր ունեցող ընտանիքում։ Եղել է Խուստո Սիեռայի թոռնիկը, Խավիեր Բառոս Սիեռայի զարմուհին։ Նրա ծնողները՝ Մանուել Կալերոն և Լուս Սիեռա դե Կալորն, աջակցել են դստեր գեղարվեստական հակումներին։ Ընտանիքի հարստությունն ու սոցիալական կարգավիճակը համեմատաբար հեշտացրել են նրա տաղանդի վաղ դրսևորումը։ Ուսանել է կերպարվեստի և մշակույթի բնագավառներում, սահուն խոսել է անգլերեն։ Մանկության տարիներին հիվանդությունից հետո կորցրել է լսողությունը։

Գլորիան ամուսնացել է հեռավոր զարմիկ կինոյի դերասան և ռեժիսոր Չանո Ուրուետայի հետ։ Նկարիչ Կորդելիա Ուրուետայի հետ նրանք հաճախ էին լինում սրճարաններում և այնպիսի վայրերում, որտեղ հայտնի նկարիչներ ու գրողներն էին հավաքվում։ Երբ 1936 թվականին Ինես Ամորը բացեց իր պատկերասրահը, Գլորիան այնտեղ հանդիպեց մեքսիկական մուրալիզմի շարժման բազմաթիվ արվեստագետների հետ, ինչպեսիք են բանաստեղծներ Անտոնեն Արտոն, Խոսե Մորենո Վիլլան։

1930-ական թվականների սկզբին Կալերոն և Ուրուետան որոշեցին տեղափոխվել Կոլոնիա դել Վալե թաղամասի Սան Ֆրանցիսկո փողոցի մի փոքրիկ տուն։ Նրա տանտիրուհին և հարևանը` Լուիսա Գարսան, Գլորիային ծանոթացրեց որդու ընկեր-նկարիչների հետ, այդ թվում նաև Ֆեդերիկո Կանտու Գարսայի հետ։ Բազում առճակատումներից հետո Կանտուի և Կալերոյի սիրավեպը 1937 թվականի հունիսի 12-ին ավարտվեց ամուսնությամբ։ Սա երկուսի համար էլ երկրորդ ամուսնությունն էր։

1938-1941 թվականներին Կալերոն և Կանտուն ապրել են Նյու Յորքում, ավելի ուշ տեղափոխվել են Սան Միգել դե Ալենդե՝ լինելով և՛ Մեքսիկայում և ԱՄՆ-ում։ Նրանք համարվում էին անբաժան, և Կալերոյի կերպարը հայտնվեց Կանտուի աշխատանքներում, օրինակ, Մեքսիկայի տրանսպորտի և հեռահաղորդակցության քարտուղարության Լոս Ալթարես քանդակներում։

1989 թվականին Կանտուի մահից հետո Կալերոն ընկել է դեպրեսիայի մեջ և ամիսներ անց ունեցել արյան մակարդելիություն, որը պահանջում էր վերջույթների ամպուտացիա։ Կալերոն մահացել է 1990 թվականին։

Արվեստ
------

Արվեստի բնագավառում Կալերոն գործունեությունն սկսել է 30 տարեկան հասակում։ Նրա վրա մեծ ազդեցություն են գործել սյուրռեալիստական շարժումն ու մեքսիկական մուրալիզմը։ Կալերոն նշում է, որ մեծ ազդեցություն է թողել հատկապես Խեսուս Գեռերո Գալվանի աշխատանքը։

Գլորիա Կալերո Սիեռան Մեքսիկայի պլաստիկ սալոնի հիմնադիր անդամներից է եկել։ Հենց այս սալոնում են ցուցադրվել նրա առաջին աշխատանքները։

Ստեղծագործությունները գտնվում են ՄաքՔինլի Հելմի, Ալի Չումասերոյի, Լիսիո Լագոսի, Բերնարդ Լևինի մասնավոր հավաքածուներում և Կանտու ընտանեկան հավաքածուում։

Ծանոթագրություններ
------------------

1. 1 2 3 4 5 6 7 8 9 10 11  *Mujeres del Salón de la Plástica Mexicana* **1**։ Mexico City: CONACULTA/INBA։ 2014։ էջեր 46–47։ ISBN 978 607 605 255 6
2. 1 2 3  Daniel de la Fuente (July 20, 2002)։ «Una epopeya de piedra»։ *El Norte* (Monterrey)։ էջ 8
**Երկար դիրք,** արժեթղթերի կամ արտարժույթի ձեռքբերում այն ակնկալիքով, որ դրանց գները կբարձրանան։ Ֆինանսներում որևէ գործիքի երկար դիրք ասելով հասկանում ենք, որ դիրքի տերը տիրապետում է այդ գործիքի որոշակի դրական ծավալի։ Սրան կոչում են նաև ցուլի դիրք։

Համապատասխանում է *«գնիր և պահիր»* ներդրումային ռազմավարությանը։

Արժեթուղթ
---------

Արժեթղթերի պարագում (ինչպես օրինակ բաժնետոմսերի կամ պարտատոմսերի) զբաղեցնել երկար դիրք նշանակում է, որ դիրքի տերը տիրապետում է արժեթղթերի որոշակի ծավալի այն ակնկալիքով, որ արժեթղթերի գինը կբարձրանա՝ ապահովելով եկամուտ։ Երկար դիրք զբաղեցնելը արժեթղթերում ներդրումների առավել տարածված եղանակն է։

Ֆյուչերս
--------

Ֆյուչերսում երկար դիրք զբաղեցնել նշանակում է, որ դիրքի տերը պարտատվորվում է գնել ֆյուչերսի հիմքում ընկած ակտիվը ժամկետի վերջում նախապես որոշված գնով։ Դիրքի տերը շահում է այն պարագայում, երբ հիմքում ընկած ակտիվի գինը աճում է, քանի որ այն գինը, որն ինքը պարատվոր է վճարել ավելի ցածր է քան շուկայականը։

Օպցիոն
------

Օպցիոնում ներդրողը զբաղեցնում է երկար դիրք դրա հիմքում ընկած ներդրումային ակտիվի գծով՝ գնելով վերջինիս հիման վրա քոլ օպցիոն կամ վաճառելով փութ օպցիոն։ Սա տարբերվում է օպցիոնի հիմքում ընկած ակտիվը գնելով կամ ֆյուչերսային գործարք կնքելով երկար դիրք զբաղեցնելուց, քանի որ օպցիոնում երկար դիրքը չ ենթադրում հիմքում ընկած ակտիվի գնի բարձրացման արդյունքում պարտադիր կերպով եկամտի ապահովում․ օպցիոնով երկար դիրք զբաղեցնելը տալիս է հնարավորություն (բայց ոչ պարտավորություն) այն տիրապետողին օգտվել դրանից։ Եթե գինը բարձրանում է սահմանված գնից, քոլ օպցիոնի տիրապետողը հավանաբար կօգտագործի այն և կգնի դրա հիմքում ընկած ակտիվը և կապահովի եկամուտ, եթե այդ պահին առկա շուկայական գնի ու սահմանված գնի միջև տարբերությունը ավելին է քան օպցիոնի համար վճարված պարգևավճարը։ Փութ օպցիոնի դեպքում, մյուս կողմից, օպցիոն վաճառողը եկամուտ կստանա այն դեպքում, երբ հիմքում ընկած ակտիվի գինը բարձրանա (այս դեպքում փութ օպցիոն տիրապետողը չի օգտվի օպցիոնով տրվող իրավունքից), կամ էլ երբ ընկնում է ավելի քիչ չափով քան նա ստացել է օպցիոնի դիմաց որպես պարգևավճար։

Ծանոթագրություններ
------------------

1. ↑  
«Stock Purchases and Sales: Long and Short»։ *Investor.gov*։ U.S. Securities and Exchange Control։ Վերցված է 2019 թ․ մայիսի 20
2. ↑  
Harrington Shannon D. Catts Tim (2010 թ․ սեպտեմբերի 12)։ «Bond Buyers Who Went Long Get Burned on Yields: Credit Markets»։ Bloomberg News  `|url-access=` պարամետրը գոյություն չունի (օգնություն)
3. ↑  
Roos Dave (2019)։ «Futures Contracts 101 - Futures Contracts»։ *HowStuffWorks*։ Infospace Holding LLC։ Վերցված է 2019 թ․ մայիսի 20
4. ↑  
«Options»։ *Investor.gov*։ U.S. Securities and Exchange Control։ Վերցված է 2019 թ․ մայիսի 20
**Բելիկրոյ ազգային պարկ** (անգլ.՝ Ballycroy National Park), ազգային պարկ, որը տեղակայված է Նեֆին լեռների տարածքում։ Գտնվում է Իռլանդիայի Մեյո կոմսության հյուսիս-արևմուտքում։ Ազգային պարկը զբաղեցնում է 117.79 քառ. կմ տարածք։ Եվրոպայի ամենաընդարձակ տորֆային հողերից մեկն է՝ կազմված Ատլանտյան օվկիանոսի ճահճատորֆային հողերից։ Յուրօրինակ արեալ է՝ բուսական և կենդանական բազմազան աշխարհներով։ Հիմնադրվել է 1998 թվականի նոյեմբերի 1-ին։ Ազգային պարկի տարածքը «Պահպանության հատուկ տարածք»-ի թեկնածու է և Նեֆին համալիրի մի մաս։ Այն նաև «Հատուկ պաշտպանվող տարածք» է և «Նատուրա 2000» ցանցի մի մասը։

Բելիկրոյ ազգային պարկի հիմնադրում
---------------------------------

Ըստ Եվրոպական Միության Արեալների 92/43/EEC հրահանգի, որը 1997 թվականին ընդունվել է որպես Իռլանդիայի Հանրապետության օրենք, կառավարությունը պահանջել է մի քանի բնական միջավայրեր ու տեսակներ հաշվառել որպես «հատուկ պահպանվող տարածքներ» և ապահովել դրանց պաշտպանությունը։ Դրանց մեջ են մտնում ճաճուտները։ Բելիկրոյի ճահիճները իրապես կարևոր են, որովհետև դրանք Արևմտյան Եվրոպայում ամենաընդարձակն են։ Պարկը հիմնադրվել է 1998 թվականի նոյեմբերի 1-ին։

Առանձնահատկություններ
---------------------

Պարկում կան ճահիճներ, ժայռեր և գետեր։ Ճահիճները Եվրոպայի ամենամեծ տարածքներն են, որոնք ունեն տորֆային հարուստ հողեր։ Դրանց պահպանությունն ունի միջազգային նշանակություն. էկոլոգիական խորշերի շնորհիվ պահպանվում են տարբեր բույսերի հազվագյուտ տեսակներ։ Օվենդուֆ գետը ևս կարևոր պահպանվող տարածք է, որովհետև այն միակ գետն է Արևմտյան Եվրոպայում, որը դեռևս շարունակում է մնալ համեմատաբար անփոփոխ և ընդարձակ ճահճային համակարգ։ Գետերում կա շատ սաղմոն ու իշխան։

Օվենդուֆի տարածքը կարևոր է նաև չվող թռչունների համար, ինչպիսիք են՝ սպիտակաճակատ սագերը, որոնք պաշտպանված են Եվրոպական Միության (Council Directive 2009/147/EC on the conservation of wild birds) կողմից։ Այլ հազվագյուտ տեսակներից են ճչան կարապը, սապսանն ու մարգահավը։

Պարկում 2009 թվականին բացվել է այցելուների կենտրոն։ 700 քառ․ մետր մակերեսով կառույցից բացվում է տեսարան դեպի Ատլանտյան օվկիանոսի Բելիկրոյ գյուղ։ Այն ամռան ամիսներին ամեն օր բաց է զբոսաշրջիկների համար։ 

### Վայրի Նեֆին

2017 թվականին փշատերև անտառը և լեռը՝ 4000 հա տարածքով, որը գտնվում էր Կոլիտեի վերհսկողության տակ, կցվում է Բելիկրոյ ազգային պարկին։ Տարածքը գտնվում է Ազգային պարկերի ու Վայրի բնության ծառայության վերհսկողության տակ։

Ծանոթագրություններ
------------------

1. ↑  CONSERVATION OF WILD BIRDS (OWENDUFF/NEPHIN COMPLEX SPA 004098)
2. ↑  Viney Michael։ «Wild Nephin»։ *Irish Times*։ Վերցված է 2018-01-19

Արտաքին հղումներ
----------------

* Պաշտոնական կայք
**Դափուց վանք (կամ Սուրբ Գրիգոր Լուսավորիչ եկեղեցի)**, Հայ առաքելական եկեղեցի, գտնվում է Գեղարքունիքի մարզի Նորատուս գյուղի հարավարևելյան մասում, կառուցվել է 9-10-րդ դարում։

Պատմություն
-----------

Դափուց վանքը այս տարածաշրջանի միջնադարյան հուշարձաններից է։ Ըստ Սիմեոն Երևանցի կաթողիկոսի՝ եկեղեցին կոչվել է Դափուց վանք և եղել է կուսանոց։ Ըստ արձանագրությունների և շինարարական ձևերի կարելի է այն վերագրել 9-10-րդ դարի։ 
Եկեղեցին ունի պարսպափակ բակ, բակում պահպանվել են նաև 13-17 դարերի խաչքարեր։

Ճարտարապետություն
-----------------

Վանքը նախկինում եղել է միանավ թաղածածկ բազիլիկ կառույց, որը 10-11 րդ դարերին Խաչատուր ճարտարապետը վերափոխել է գմբեթավոր սրահի։ Հյուսիսային և հարավային կողմերում ավելացվել են երկու խորաններ, ներքուստ, պատերին կից ավելացվել են որմնամույթեր, և տեղադրվել է սրածայր գմբեթ։ Եկեղեցու պատերին պահպանված 10-13 րդ դարերի արձանագրություններից, հիշարժան են Հերակլ Հավնունու 1000 թվականի եկեղեցու նորոգման վերաբերյալ Գագիկ Շահնշահի անունը հիշատակող արձանագրությունները։

Տես նաև
-------

* Դոփուց վանքի վիմական արձանագրություններ

Պատկերասրահ
-----------

* Դափուց վանքի բակի խաչքարերիցԴափուց վանքի բակի խաչքարերից
* Դափուց վանքի բակի խաչքարերիցԴափուց վանքի բակի խաչքարերից
* Դափուց վանքի բակի խաչքարերիցԴափուց վանքի բակի խաչքարերից

Ծանոթագրություններ
------------------

1. ↑  hushardzantest։ «Ս. ԳՐԻԳՈՐ ԼՈՒՍԱՎՈՐԻՉ ԵԿԵՂԵՑԻ (Դափուց վանք)»։ *Պատմամշակութային արգելոց-թանգարանների և պատմական միջավայրի պահպանության ծառայության* (am-AM)։ Վերցված է 2021-06-11

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Դափուց վանք** կատեգորիայում։ |
**Զորական գրասենյակի շենք** (ռուս.՝ Здание войсковой канцелярии), գտնվում է ՌԴ Ռոստովի մարզի Նովոչերկասկ քաղաքի կենտրոնում` Ատամանսկայա փողոցի և Պլատովի պողոտայի անկյունում։ Զորական գրասենյակը կառուցվել է 1844 թվականին՝ ռուսական կլասիցիզմի ոճով։ Նախագծի հեղինակ ճարտարապետն անհայտ է։ Նովոչերկասկում պահպանված ամենահին շինություններից մեկն է։

Պատմություն
-----------

Դոնի կազակների զորական գրասենյակը հանդիսավոր պայմաններում տեղափոխվել է երիտասարդ Նովոչերկասկ Չերկասկից (այժմ` Ստարոչերկասկայա գյուղ) 1806 թվականի մայիսի 9-ին։ Գունագեղ թափորը գլխավորում էին հոգևորականներ, ուղեկցվում էր զինվորական ղեկավարության, ստանիցայի ատամանների կողմից, որոնք ուղեկցում էին զինվորական դրոշները և տարբերանշանները։ Կրեշչենսկի զառիվայրի երկայնքով տեղակայված պատվո պահակախմբի մոտով այն բարձրացել է դեպի վեր՝ հրապարակ, ապա շարժվել է դեպի զորական գրասենյակի շենք։ Քաղաքի հիմնադրման պատվին աղմկոտ, թնդանոթների որոտի ներքո տեղի ունեցած հանդիսությունը տևել է մինչև ուշ երեկո և ավարտվել է մրցանակային ձիարշավով և տոնական հրավառությամբ։ Ժամանակակից շենք գրասենյակը տեղափոխվել է նրա կառուցումից հետո՝ 1844 թվականին։

1943 թվականի նոյեմբերի 30-ին շենքում բացվել է Նովոչերկասկի սուվորովյան ռազմական ուսումնարանը, որում կարող էր սովորել մինչև 500 հոգի։ 1964 թվականի հունվարին ուսումնարանի բազայում վերատեղաբաշխվեց Մուրոմի կապի ռազմական ուսումնարանը, որը 1968 թվականին վերանվանվել է Նովոչերկասկի ռազմական Կարմիր դրոշի շքանշանակիր կապի ուսումնարան։ 1974 թվականից ուսումնարանն սկսել է կուրսանտներին վերապատրաստել բարձրագույն կրթության ծրագրերով։ Նովոչերկասկի կապի բարձրագույն ռազմական հրամանատարական ուսումնարանը զորական գրասենյակի շենքը զբաղեցրել է մինչև 2011 թվականը, երբ լուծարվել է։

Նկարագրություն
--------------

Լինելով անկյունային` զորական գրասենյակի շենքն ունի երկու արտահայտիչ ճակատ, որոնցից գլխավորը նայում է Ատամանսկայա փողոցին։ Ձգտելով եռահարկ շենքին քաղաքային համակառույցում տալ ներկայացուցչական տեսք` ճարտարապետն օգտագործել է դասական ձևեր։ Ճակատին կենտրոնական մասն ընդգծված է տասը սյուն ունեցող նախասրահով, պատերը զարդարված են ժապավենաձև ծոփորով և զարդաքիվերով։ Երկրորդ հարկի պատուհանները երեսկալված են։ Քիվը զարդարված է ատամնիկներով։ Սյուների խոյակները դորիական օրդերի են։ Գլխավոր մուտքն առաջին հարկում ունի չորս պատուհան` կիսաշրջանաձև են, կողպեքային քարերով։ Ատտիկոսն ունի բարդ ձև։ Պահպանված է համաչափության գլխավոր առանցքը։ Օքրայագույն պատերի համադրությունը արտահայտված սպիտակ դեկորի հետ ընդգծում է շենքի նրբությունը և ուժեղացնում է նրա մոնումենտալությունը։

Ծանոթագրություններ
------------------

1. ↑  Решение Малого совета Ростовского областного совета народных депутатов № 325 от 17.12.1992
2. ↑  «Новочеркасск» (ռուսերեն)։ ЮФУ։ Վերցված է 2017-01-17
3. ↑  Владимир Кулишов։ «Как строился Новочеркасск» (ռուսերեն)։ В низовьях Дона։ Վերցված է 2017-01-17
4. ↑  «Русский классицизм» (ռուսերեն)։ Rostov Region։ Վերցված է 2017-01-03
**Բառ-դեզ-Էկրեն** (ֆր.՝ Barre des Écrins), ծովի մակարդակից 4102 մետր բարձրությամբ գագաթ, որը գտնվում է Ֆրանսիայի տարածքում ՝ Դոֆինի Ալպերում։ Այն Ֆրանսիայի ամենաբարձր կետն էր մինչև Սավոյայի միացումը Մոնբլանի գագաթին (4810 մետր) 1860 թվականին։ Բար-դեզ-Էքրենը դեզ-Էքրեն լեռնազանգվածի ամենաբարձր կետն է Էկրեն ազգային պարկում և ամենահարավային գագաթը ՝ Ալպերի չորսհազարանոց լեռը։

Ֆիզիկա-աշխարհագրական բնութագիր
------------------------------

Բար-դեզ-Էքրենը Պրովանս-Ալպեր-Կոտ դ ' Ազուր շրջանի, Վերին Ալպերի դեպարտամենտի և Պատմական Օկիտանիա շրջանի ամենաբարձր գագաթն է։ Բար-դեզ-Էկրենը գտնվում է Լոռիի գագաթից արևմուտք-արևելք դեպի բար-դեզ-Էքրեն տանող լեռնաշղթայի վրա, Այնուհետև հյուսիս-արևելք ՝ դեպի Pointe de la Grande Sagne գագաթը։ Գագաթի հարավային կողմը ժայռոտ է, մինչդեռ հյուսիսայինը ծածկված է սառույցով.լանջին սկսվում է Բլան սառցադաշտը (Glacier Blanc):

Վերելքների պատմություն
----------------------

Բար-դեզ-Էքրենի գագաթն առաջին անգամ նվաճվել է 1864 թվականի հուլիսի 25-ին անգլիացիներ ա.ու. Մուրի, Հ. Ուոքերի և է. Ուիմփերի կողմից ՝ ուղեկցորդներ Մ. Կրոյի, Ք. Ալմերի ուղեկցությամբ։ Նրանք բարձրացան գագաթի Արևելյան գագաթը Հյուսիսային պատով Ուիմփերի միջանցքով և գագաթով հասան գագաթ։ Ուիմփերը հետագայում նկարագրեց այս վերելքը իր գրքում։

Ու. Ա. Կուլիջը ամբողջությամբ անցավ հյուսիսային պատը ՝ ուղիղ բարձրանալով դեպի գագաթ 1870 թվականի հուլիսին.

Առաջին վերելքն առանց ուղեկցորդների կատարել են Ֆ. Գարնիեն և Չ. և Լ. Պիլկինգթոնները 1878 թվականին։

Barr Dez էկրանի հարավային պատը
1880 թվականի սեպտեմբերին Պ. Գասպարը և Ա. Դյուհամելը կատարեցին առաջին վերելքը Հարավային լանջով։

Ծանոթագրություններ
------------------

1. 
2. 
3. 
4.

Արտաքին հղումներ
----------------

* «Barre des Écrins, France» (անգլերեն)։ peakbagger.com։ Վերցված է 2015-04-11
* «Barre des Ecrins» (անգլերեն)։ summitpost.org։ Վերցված է 2015-04-11
* «Barre des Ecrins» (գերմաներեն)։ 4000er.de։ Վերցված է 2015-04-11

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ նորվեգական |
|  |
| Չափորոշչային վերահսկողություն | GND: 4235919-3 · VIAF: 247720316 · WorldCat VIAF: 247720316 |

 |